Sarolèng

Sarolèng otabâ Solèng èngghi panèka alat musik dâri kaluwarga alat musik tiup kaju otabâ sè èghâbây dâri perrèng. Monyèna solèng acèri alos bân bisa èpadu sarèng alat musik laènna kalabân saè.

 Solèng Modèrn 
Solèng modèrn kaghâbây para ahli umumma èghâbây dâri pèrak, mas, otabâ camporan kaduwâna, manabi solèng kaghâbây para morèd (pelajar) umumma èghâbây dâri nikèl-pèrak, otabâ logam sè èlapise pèrak.

Solèng konsèr standar èstel (ètala'aghi) è nada C bân aghâdhuwân jangkauan nada 3 oktaf sè èmolaè dâri middle C. Namong, è pan-bârâmpan solèng kaghâbây para ahli bâdâ konci tambâ'ân ka'angghuy ngacapè nada B è bâbâna middle C. Panèka artèna solèng aropa'aghi sala sèttong alat musik orkès sè tèngghi, namong piccolo sè lebbi tèngghi polè dâri solèng. Piccolo èngghi panèka solèng kènnè' sè èstel sèttong oktaf lebbi tèngghi dâri solèng konsèr standar. Piccolo jhughân umumma èghuna'aghi dhalem orkès.

Solèng konsèr modèrn aghâdhuwân bânnya' pèlèyan. Thumb key B-flat (sè ècipta'aghi bân èrintis sarèng Briccialdi) gâpanèka standar. B foot joint namong pèlèyan èkstra kaghâbây modèl panengnga ka attas bân profèsional.

Solèng open-holed, jhughân biyasa èsebbhut French Flute (è ka'dimma pan-bârâmpan konci aghâdhuwân lobâng è tengngana kantos pamaèn kodhu notop lobâng gâpanèka aghuna'aghi jhârijhina) panèka umum è pamaèn tingkat konsèr. Namong, pan-bârâmpan pamaèn solèng (otamana para morèd, bân malah pan-bârâmpan para ahli) mèlè closed-hole plateau key. Para morèd umumma aghuna'aghi panotop samentara ka'angghuy notop lobâng gâpanèka kantos èpon berhasèl ngoasaè panempadan jhârijhi sè cè' teppatta.

 Sombher